KINNITATUD 
							Toetuse väejuhatuse ülema 15.05.2025  
							käskkirjaga nr 826 

SIGNAALSUITSU KÄSIGRANAADI RDG-2

1.	Kasutamine ja tööpõhimõte
1.1.	Mitmevärvilisi signaalsuitsu käsigranaate RGD-2 (vt foto 1, joonis 1) kasutatakse analoogselt kaitse/ründe käsigranaadiga. 

Foto 1. Erinevat värvi suitsugranaadid RGD-2

1.2.	Granaati hoida paremas/vasakus käes selliselt, et päästikuhoob oleks surutud vastu granaadi korpust. Vaba käega eemalda transpordikaitsesplint (keerates seda päripäeva ja seejärel tõmmates), viska granaat soovitud suunas vähemalt 6-15 m kaugusele alla/risti tuult.

Joonis 1. Signaalsuitsu käsigranaadi RGD-2 läbilõige ja ehitus

2.	Kõrvalnähud kasutamisel
2.1.	Kontakt nahaga. Suits ei ole klassifitseeritud kui kantserogeenide tekitaja.
2.2.	Kontakt silmadega. Suits võib ärritada silmi, põhjustades punetust ja eritisi. 
2.3.	Sisse hingamisel võib ärritada nina, kõri, ülemisi hingamisteid.
2.4.	Suitsu ja pürotehnilise segu sattumine seedetrakti ja kopsudesse võib põhjustada peavalu, vererõhu langust, nõrkust, iiveldust, ja oksendamist. 

3.	Esmaabi
3.1.	Kontakt nahaga: Viivitamata toimetada värske õhu kätte ning vabastada seal kaitseriietusest. Pese kokku puutunud koht rohke jaheda veega veega. Eemalda saastunud riided ja pese need enne uuesti kandmist.
3.2.	Kontakt silmadega: Kandes kontaktläätsesid eemalda need kiiresti. Pese silmad rohke voolava jaheda vee all vähemalt 10 minutit. Tuleb vältida silmade hõõrumist. Pöördu viivitamatult struktuuriüksuse meditsiinitöötaja vastuvõtule.
3.3.	Sisse hingamisel: Liigu kiiresti värske õhu kätte vähemalt 100 m vastu tuult.
3.4.	Suitsu ja pürotehnilise segu sattumisel seedetrakti: Pöördu viivitamatult meditsiiniteenistuse punkti. Kunagi ära jooda ega proovi oksendamist esile kutsuda teadvuseta kannatanul.
3.5.	Kui hingamisvaevused ja silmade ärritus püsivad ka pärast 10–15 minutit värskes õhus viibimist, tuleb kannatanu transportida lähimasse meditsiiniasutusse. Pisargaasimürgistuse saanu peab 24 tunni jooksul käima tervisekontrollis.

4.	Ohutus ja transport
4.1.	Granaati transporditakse tehase pakendis.  Käsitlemisel kantakse isikukaitsevahendeid. Siseruumides kasutamine ilma gaasimaskita keelatud. Tõrke esinemisel tuleb oodata ohutus kauguses 15 minutit, seejärel märgistatakse tõrke teinud granaadi asukoht ja teavitatakse sellest harjutusvälja ohutuse vanemspetsialisti ja struktuuriüksuse korrapidajat ning antakse teada granaadi asukohast ja enda kontaktandmetest. Ala puhastamisel (granaadi jääkidest) kasutatakse ühekordseid kummikindaid. Jäätmed transpordi harjutusvälja ohutuse vanemspetsialistiga kokkulepitud kogumiskohta või linnakus asuvasse kogumisvahenditesse.
4.2.	Isesüttimise oht on temperatuuridel üle 150 C. Tekkinud põlengut võib kustutada pulber-, vaht-, süsinikdioksiidi- ja veekustutiga. Veejoa suunata otse granaadile on keelatud. Kanna kaitsevarustust, gaasimaski ja kaitsekindaid. Suurema põlengu korral ala inimestest evakueeritakse.